มาอีกแล้ว เพราะว่ามีโปรโมชั่นขนมหวานลด 50% ในวันที่เราไปทาน (ไม่ใช่วันที่เรารีวิวนะ >.<) ก็เลยทำให้เรามาทานอีกรอบค่ะ
 
สำหรับร้านนี้อยู่ชั้น 7 ในห้าง Central World ค่ะ ขึ้นบันไดเลื่อนมาฝั่ง Zen ก็เจอค่ะ
 
เราสั่ง Lunch set B ซึ่งจะได้ แฮมสเต็ก, ไส้กรอกรวมย่าง และชาซีลอน 2 แก้ว ในราคา 299 บาท (ใช้ได้เฉพาะวันจันทร์ - ศุกร์ เวลา 10.30 - 14.00 น. ทานที่ร้านสาขานี้เท่านั้นค่ะ)
 
 
- แฮมสเต็ก (ราคาปกติ 190 บาท) มาเป็นชิ้นกลมน่าทาน เสริฟพร้อม สลัด มันบด และซอสไวน์แดงราดแฮมสเต็กค่ะ
 
#แฮมสเต๊ก อร่อยมากกกก ชอบมากค่ะ นุ่มๆหนุบๆอร่อยดี ไม่เหนียวไป ได้รสเค็มๆมันๆ ราดซอสเพิ่มอร่อยถูกใจค่ะ
 
#มันบด อร่อยถูกใจ ได้รสพริกไทยหอมๆดีค่ะ
 
#สลัด น้ำสลัดแบบมัลซาบิค ออกเปรี้ยวนิดๆ ผักสดกรุบกรอบดี ใช้ได้ค่ะ
 
 
- ไส้กรอกรวมย่าง (ราคาปกติ 190 บาท) เป็นไส้กรอก 4 ชนิด จะมีแบบรมควัน แบบชีส แบบไก่ เสริฟพร้อมสลัด และเครื่องเคียง 4 ชนิดค่ะ คือ ซาวเคราท์ (กะหล่ำปลีเปรี้ยว), น้ำจิ้มรสเผ็ด, ซอสมัสตาร์ด และ ซอสมะเขือเทศ
 
#ไส้กรอกรวมย่าง อร่อยดีค่ะ เนื้อเด้งๆกรุบๆ ชอบที่เป็นรมควันที่สุดค่ะ หอมๆเค็มๆมันๆ ส่วนรสอื่นๆจะไม่ค่อยเด่นเท่าไหร่ ออกแนวทั่วไปค่ะ
 
#สลัด น้ำสลัดแบบมัลซาบิค รสชาติเหมือนที่เสริฟมากับเมนูแฮมสเต็กค่ะ
 
#ซอสต่างๆ น้ำจิ้มรสเผ็ดออกรสเผ็ดเปรี้ยวคิดถึงอาหารทะเลเลยค่ะ 55 ส่วนมัสตาร์ดเข้มข้นดีค่ะ และแก้เลี่ยนด้วยซาวเคราท์ โอเคเลยค่ะ
 
 
- มันฝรั่งทอดซอส 8 ชนิด (ราคา 190 บาท) จะมาในตะกร้าน่ารัก พร้อมซอส 8 ชนิดสวยงาม
 
#มันฝรั่งทอด ชอบมากค่ะ ด้านนอกฟูกรอบอร่อย ด้านในนุ่มๆ มาหลายแบบทั้งแนวธรรมดา แนวคลุกผงปาปริก้า แนวคล้ายๆHash browns จะทานเปล่า ทานจิ้มซอสก็ถูกใจค่ะ
 
#ซอสมี 8 ชนิดค่ะ คือ
1 Ketchup ซอสมะเขือเทศ รสชาติทั่วไป
2 Spicy ซอสครีมซีฟู้ด หรือซอสต้มยำ ก็ไม่รู้เรียกอะไรนะคะ แต่รสจะเปรี้ยวๆเผ็ดๆและได้รสครีมๆอร่อยดีค่ะ แซ่บๆดีค่ะรสนี้
3 Garlic Orange ซอสส้ม รสชาติคล้ายๆซูกัสรสส้ม รสเปรี้ยวอมหวานหอมๆดีค่ะ
4 Tartar ซอสทาร์ทาร์ ได้รสหอมๆของหอมใหญ่และแตงกวาดองนิดๆค่ะ
5 Lemon Dill ซอสหอมๆเลมอนดีค่ะ ชอบอีกรสค่ะ
6 Black pepper ซอสพริกไทยดำ กลิ่นพริกไทยหอมๆค่ะ
7 Nayonnaise ซอสครีมสลัด คล้ายๆน้ำสลัดมายองเนสทั่วไป ผสมแครอทและแตงกวาสับค่ะ
8 Sundried Tomato ซอสมะเขือเทศอบแห้ง รสชาติหอมๆและเปรี้ยวกว่าครีมสลัดนิดนึงค่ะ มีรสเด่นกว่าค่ะ
 
- ช็อคโกแลตลาวา (ราคาปกติ 190 บาท) สวยงามมากค่ะ เป็นเค้กช็อคโกแลตลาวา ที่เสริฟพร้อม สตอเบอรี่สด ไอศกรีมวานิลลา วิปครีม และซอสสตอเบอรี่
 
#เค้กช็อคโกแลตลาวา ตัดทีไหลเยิ้มสวยงาม รสชาติชอบมากค่ะ เข้มข้นและไม่หวานไป ไม่ขมไป โดนใจสุดๆค่ะ ทานเพลินไม่เลี่ยน หมดอย่างไวมากค่ะ ใครชอบทานช็อคลาวา ร้านนี้เป็นอีกร้านที่อยากให้ลองค่ะ
 
#ไอศกรีมวานิลลา รสชาติใช้ได้ ไม่หวานไป มีหอมวานิลลาเบาๆ โอเคค่ะ
 
#วิปครีม เนื้อนุ่มๆ รสชาติจืดๆมันๆ ธรรมดาค่ะ
 
 
- ชาซีลอน รสชาติเหมือนชาดำเย็นโบราณ ออกหวานๆค่ะ
 
 
ราคายังไม่รวมค่าบริการอีก 10% ซึ่งรอบนี้บิลในเมนูคำว่า "ช็อคโกแลตลาวา 50%" ราคาเป็นราคาที่ลดเรียบร้อยแล้วนะคะ
 
ร้านนี้ยังมีโปรเรื่อยๆ ยังไงอย่าลืมมาใช้โปรและทานเมนูที่ชอบนะคะ